તેથી મારે મોરલીના નાદ વિના નાગને ધુણાવા જેવુ કાર્ય મેદાને પડી કરી બતાવાનું હતુ. એક તરફ સમય વહી રહ્યો હતો. બીજી તરફ સંકલિત શિક્ષકોના પેચિદા પ્રશ્નો સરકારના ઉપસ્થિત અધિકારીઓ સમક્ષ ધારદાર ભાષણ આપી રજુ કરવાનો પડકાર હતો. યોજના ચલાવતા સ્વેચ્છિક સંસ્થાઓના નેતાઓ સરકારની વાહ-વાહ પુકારી. ભાષણ પતાવી ક્યારનાય સભામાં આરામ ફરમાવી રહ્યા હતા. મારે જંડા-જૂલણનો ખેલ રચી બગાસાના વરસાદને રોકવાનો હતો. રણમાં સુગંધિ ગુલાબની ખેતી કરવાનો મારો વારો હતો. ક્યાંથી ભાષણ શરુ કરવુ તે સમજાતું ન હતુ. ક્રીકેટનો વર્લ્ડકપ પુરો થયો તેને બહુ સમય વિત્યો ન હતો.